b'\n_START_ARTICLE_\nDominik Kacin\n_START_SECTION_\n\xc5\xbdivljenje in delo\n_START_PARAGRAPH_\nLeta 1914 je maturiral na idrijski realki, po prvem semestru \xc5\xa1tudija na trgovski \xc5\xa1oli v Ljubljani pa je bil vpoklican k vojakom, poslan na vzhodno boji\xc5\xa1\xc4\x8de in tam ujet. Iz ujetni\xc5\xa1tva se je te\xc5\xbeko ranjen vrnil domov leta 1918. Ker ni mogel nadaljevati \xc5\xa1tudija, se je po te\xc4\x8daju na Trgovski akademiji v Ljubljani zaposlil najprej v letih 1921\xe2\x88\x921924 pri Zadru\xc5\xbeni zvezi v Gorici, nato do 1929 pri raznih gospodarskih zadrugah na Idrijskem ter od 1929-1942 pri Kmetijski posojilnici in hranilnici v Cerknem. V \xc4\x8dasu gospodarskih kriz je pomagal re\xc5\xa1evati zadol\xc5\xbeeno slovensko kme\xc4\x8dko posest pred pritiski italijanskih bank, sodeloval pa je tudi v organizaciji TIGR, zaradi \xc4\x8desar so ga fa\xc5\xa1isti\xc4\x8dne oblasti preganjale, kar je nenehno ogro\xc5\xbealo njegovo enajst\xc4\x8dlansko dru\xc5\xbeino. Zaradi sodelovanja v OF je bil novembra 1942 aretiran in zaprt. Po kapitulaciji Italije je bil iz italijanskih zaporov odpeljan_NEWLINE_v koncentracijsko tabori\xc5\xa1\xc4\x8de Mauthausen, ter nato poslan na prisilno delo v okolico Linza._NEWLINE_Po osvoboditvi je do 1947 slu\xc5\xbeboval pri gospodarskih zadrugah v Cerknem ter nato do upokojitve 1955 v_NEWLINE_Kanalu ob So\xc4\x8di, ter bil ves \xc4\x8das tudi politi\xc4\x8dno aktiven.'